Source: http://www.caon.ro/csm-resita-deplasare-grea-la-dumbravita/2150808
Timestamp: 2019-02-22 23:17:03+00:00

Document:
CSM Resita, deplasare grea la Dumbravita - CAON
CAON CAON Sport local CSM Resita, deplasare grea la Dumbravita
22. noiembrie 2018 12:42; Reactualizat la:	 22. noiembrie 2018 12:44;
CSM Resita, deplasare grea la Dumbravita
Scris de Ștefan Moraru - REȘIȚA – CSM Școlar Reșița va juca vineri, 23 noiembrie, de la ora 14, în deplasare, împotriva formației ACS Dumbrăvița, în penultima etapă din acest tur de campionat.
În momentul de față, CSM Reșița se află pe locul șapte în campionat, cu 20 de puncte obținute în 13 meciuri. Chiare și în cazul unui succes cu Dumbrăvița, rosso-nerii vor rămâne tot pe locul 7, având în vedere faptul că Național Sebiș se află pe poziția a VI-a cu 25 de puncte. De asemenea, dacă vor înregistra un rezultat de egalitate sau o înfrângere în acest meci, elevii lui Doană pot pica până pe locul 10.
Adversarii reșițenilor din acest sfârșit de săptămână sunt pe locul trei, cu 26 de puncte acumulate în 13 etape. Dumbrăvița și-a manifestat încă de la începutul campionatului intenția de a promova. Singurul obiectiv al Reșiței în acest moment este câștigarea ultimelor două jocuri oficiale din acest an.
„Următorul meci va fi la Dumbrăvița, iar în ultima etapă vom întâlni acasă Industria Galda. Sperăm să încheiem acest tur cu două victorii și să avem o vacanță cât mai frumoasă. De când am venit la echipă, mă bucur foarte mult că jucătorii m-au ascultat și că au înțeles ce am vrut să le spun. Drept dovadă, au venit și rezultatele”, a declarat antrenorul Leontin Doană.
De când echipa a fost preluată de Doană, CSM Reșița a înregistrat trei victorii și a remizat o dată. În ultima etapă din prima parte a Seriei a IV-a din Liga a III-a, elevii lui Leontin Doană vor întâlni pe data de 30 noiembrie, de la ora 14, acasă, echipa Industria Galda.
FOTO: M.M.M.
Taguri: acs dumbravita, csm resita, fotbal caras severin, leo doana, liga a treia, resita victorie dumbravita

References: CSM 

CSM 
 CSM 
 CSM 
 CSM 
 csm